gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl es pt gl gl gl sv en sv fr de de it gl gl gl gl gl gl gl gl gl gl gl gl es gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - La Arzuana gaña a pugna por Pascual
Cuarta feira, 28 de setembro de 2022
A empresa burgalesa asina un principio de acordo con este grupo de cooperativas para o aluguer da planta de Outeiro de Rei, que exclúe a proposta de Feiraco.
A decisión xa está tomada. O Grupo Leite Pascual xa lle deu o visto bo á proposta de Alimentos Lácteos, unha sociedade de recente creación integrada por diferentes cooperativas e liderada por La Arzuana, para o aluguer da súa planta en Outeiro de Rei. O outro grupo liderado por Feiraco, que pugnou até o último momento pola fábrica e que contaba co apoio da meirande parte das cooperativas galegas, quedou inicialmente excluído.
Segundo informa o grupo lácteo castelán nun comunicado, os 85 empregos actuais da factoría quedarían garantidos neste principio de acordo. O cadro de persoal pasaría a depender dun novo operador, que estaría dirixida por un novo xerente, que se chama Roberto Casas. Ademais, manteríanse as mesmas condicións de salarios e antigüidade e o compromiso contemplaría certa "estabilidade do emprego". A maiores, Pascual comprométese cos traballadores, durante un período de tres anos, a manter as indemnizacións pactadas no Expediente de Regulación de Emprego (ERE) posto en marcha no pasado mes de maio.
Os traballadores, que este mesmo xoves asistían á sesión do Parlamento, recibiron esta resolución con sorpresa, mais tamén con certa satisfacción. "Agora temos que ver como se escenifica este acordo nos vindeiros días" explica a Vieiros Christian López (CIG), membro do Comité de Empresa, "é certo que nos sorprendeu que a escollida non fose Feiraco mais aquí o que se trata é de garantir os postos de traballo e iso é o único que nos importa".
Quen é Alimentos Lácteos?
Este grupo de cooperativas que obtivo o visto bo da empresa e, en consecuencia, o apoio da Xunta de Galiza e a achega económica do IGAPE, está liderado por La Arzuana. Esta cooperativa, que se constituíu en 1976 e que se adica á elaboración do popular queixo de Arzúa dende 1993, é só a cabeza visíbel deste proxecto que lle gañou a partida a Feiraco e que conta con outras tantas organizacións cooperativas.
En concreto Alimentos Lácteos representa a uns dous mil asociados que se distribúen en La Arzuana (Arzúa), Gancobre (A Pastoriza), Perpetuo Socorro (Arzúa), Mopán (Monterroso) e Tierra Llana (Castro de Rei).
A propia Xunta de Galiza e mais a empresa burgalesa subliñaron nas súas últimas manifestacións ao respecto en que as propostas de Feiraco e La Arzuana eran as que tiñan máis posibilidades de facerse coa propiedade ou aluguer da planta. Porén, a de Feiraco parecía contar con máis apoios tanto sociais como políticos. Dunha banda, a práctica maioría das cooperativas lácteas ratificaron o seu respaldo a este proxecto a comezos de mes, nunha xuntanza celebrada en Santiago. A esta proposta adheríronse Icos (Chantada e Taboada), Os Irmandiños (Ribadeo), Melisanto (Melide) e Colaga.
Da outra banda, tanto PSdeG como BNG exixiron ao Goberno a adopción das medidas necesarias para impulsar a adquisición da planta de Pascual por parte deste grupo, ademais de demandar a implicación política de Medio Rural para crear un gran grupo lácteo, que garantiría a actividade da planta, mais tamén o mantemento dos empregos e a recollida de leite aos produtores. Ao coñecer o resultado das negociacións, a deputada Tareixa Paz (BNG) acusou ao conselleiro de ter "un comportamento sectario" e dixo: "alegrámonos polos traballadores, mais gustaríanos saber se no Igape o que conta á hora de conceder axudas son os informes técnicos ou traer o carné do PP na boca".
Máis alá das implicacións políticas da escolla de La Arzuana en detrimento de Feiraco, o conselleiro de Medio Rural, quen se dirixiu aos traballadores presentes no Parlamento, explicou que a proposta non é excluínte. Tanto Samuel Juárez como Pascual no seu comunicado aseguran que "está aberta a oportunidade a outras cooperativas ou grupos gandeiros galegos para que entren a formar parte deste proxecto".
Ante a falta de solucións, os traballadores de Pascual volverán ao choio
O PP desbota impulsar a oferta das cooperativas para a planta de Pascual
Traballadores de Pascual en Outeiro de Rei cortan a N-VI en protesta polo ERE
Os traballadores de Pascual convocan un peche indefinido
Os traballadores de Pascual mobilízanse ante a pasividade da Xunta
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os traballadores da planta levan pedindo unha solución dende xuño
Sempre falaron de "intereses ocultos" por parte da Xunta para a venta da planta
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto